## La Generalitat Valenciana crea un compte solidari per a donar suport als afectats per la DANA

*** Particulars, empreses i entitats podran fer donacions per a contribuir a reparar els danys patits i ajudar els damnificats**

La Generalitat Valenciana ha creat un compte solidari destinat a donar suport als afectats per la DANA que ha assotat la Comunitat Valenciana. A través d’esta iniciativa, ciutadans, entitats i empreses podran fer donacions que seran destinades íntegrament a assistir les persones afectades i contribuir a reparar els danys patits.

La iniciativa solidària està ja operativa gràcies a la Conselleria d’Hisenda, Economia i Administració Pública en col·laboració amb el Banc Sabadell. Els interessats poden fer les seues donacions en el següent compte finalista:

ES94 0081 0693 61 0002423445

Per cada euro donat, el Banc Sabadell s’ha compromés a aportar un euro addicional, amb una aportació mínima per part de l’entitat de 500.000 euros.  
La Generalitat valora la implicació i solidaritat de totes les entitats, empreses i particulars que han mostrat la seua disposició a contribuir a minimitzar l’impacte de la DANA.

Fecha: 01/11/2024